
ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΠΑΙΔΕΙΑΣ ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ, 
ΠΕΡΙΦΕΡΕΙΑΚΗ ΔΙΕΥΘΥΝΣΗ
Π/ΘΜΙΑΣ & Δ/ΘΜΙΑΣ ΕΚΠΑΙΔΕΥΣΗΣ ΚΡΗΤΗΣ
ΓΡΑΦΕΙΟ ΣΧΟΛ. ΣΥΜΒΟΥΛΩΝ Δ/ΘΜΙΑΣ ΕΚΠ/ΣΗΣ ΡΕΘΥΜΝΟΥ
Δ/νση  : Κ. Παρρέν-Σιγανού 4 

74100  Ρέθυμνο
 
    Τηλέφ/φαξ: 28310 28.442/6932479101 


e-mail : sxols@dide.reth.sch.gr

	Ρέθυμνο, 28-8-2016

Αρ. πρωτ. 823
Προς 

Φιλολόγους Σχολείων Δευτεροβάθμιας Εκπαίδευσης Ρεθύμνου και Εκπαιδευτικούς Σχολείων Παιδαγωγικής ευθύνης μου Ρεθύμνου (δια των δ/ντώ-δ/ντριών)
Κοιν. 

1. Περιφερειακή Διεύθυνση Εκπαίδευσης Κρήτης 

2. Διεύθυνση Δευτεροβάθμιας Εκπαίδευσης Ρεθύμνου



Θέμα : Πρόσκληση συμμετοχής εκπαιδευτικών σε Σεμινάριο - Δειγματική διδασκαλία  «Φιλοσοφίας για παιδιά (F4C)» στο Πειραματικό Γυμνάσιο του Πανεπιστήμιου Κρήτης 

Αγαπητοί συνάδελφοι, 

Σας εύχομαι ολόψυχα καλή και δημιουργική νέα σχολική χρονιά . Αξιοποιώντας την ευκαιρία του Συμποσίου του Δικτύου Sophia που θα διεξαχθεί τελικά στο ΞΕΝΙΑ στις 2-3 Σεπτεμβρίου, για το οποίο σας ενημέρωσα με προηγούμενο έγγραφό μου  και προκειμένου να έχουν την ευκαιρία οι συνάδελφοι, που ενδιαφέρονται να εφαρμόσουν τις μεθόδους της «Φιλοσοφίας για παιδιά »(F4C ) να ενημερωθούν στα Ελληνικά για την προσέγγιση αυτή,  σας προσκαλώ να παρακολουθήσετε επιμορφωτικό σεμινάριο – δειγματική διδασκαλία,  που σε συνεργασία μαζί μου και με την υποστήριξη του ΕΠΕΣ του ΠΓΠΚ διοργανώνουν ο τομέας Φιλοσοφίας και το Εργαστήριο Διδακτικής Άσκησης του τμήματος ΦΚΣ του Πανεπιστημίου Κρήτης .
την Πέμπτη 1-9-20016 και ώρες 11.00-13.30 
στο Πειραματικό Γυμνάσιο του Π.Κ. στα Περιβόλια 

με το εξής πρόγραμμα:
11.00 -11.30 Παρουσίαση των στόχων και των μεθόδων της “Φιλοσοφίας για παιδιά ” (F4C)

11.30-11.45  Ερωτήσεις -Συζήτηση 

11.45 -12.45 Δειγματική διδασκαλία για μαθητές Γυμνασίου και Λυκείου σε παράλληλες τάξεις 

12.45-13.00 Διάλειμμα 

13.00-13.30 Ερωτήσεις -Συζήτηση –Αναστοχασμός 

Οι διδασκαλίες θα γίνουν από εξειδικευμένους επιστήμονες του χώρου από την Ελλάδα και το εξωτερικό .
Η φιλοσοφία για παιδιά είναι ένας γενικός όρος,  που περιλαμβάνει διάφορες διδακτικές προσεγγίσεις για την εμπλοκή των παιδιών σε διάλογο με τον καθηγητή και σε ομάδες συζήτησης για φιλοσοφικά θέματα που άπτονται των ενδιαφερόντων των μαθητών .

Η μεθοδολογία,  που αξιοποιείται στην προσέγγιση της «Φιλοσοφίαs για παιδιά» ,στόχο έχει οι μαθητές να αναπτύξουν κριτική και δημιουργική σκέψη και να αυξηθεί η εμπιστοσύνη στα παιδιά , και ταυτόχρονα να μετατρέψει τις ομάδες των παιδιών σε κοινότητες μάθησης στις οποίες όλοι οι μετέχοντες είναι εξίσου σεβαστοί . Οι μέθοδοι αυτές μπορούν να εφαρμοστούν στην διδασκαλία και πολλών άλλων μαθημάτων  και όχι μόνο της Φιλοσοφίας .Για τον λόγο αυτό το σεμινάριο είναι δυνατόν να παρακολουθήσει και περιορισμένος αριθμός εκπαιδευτικών άλλων ειδικοτήτων . 
Παρακαλούνται οι διευθυντές να ενημερώσουν άμεσα τους φιλολόγους του σχολείου τους και άλλους εκπαιδευτικούς που ενδιαφέρονται και να τους διευκολύνουν να παρακολουθήσουν το σεμινάριο . Η συμμετοχή είναι εθελοντική και στους εκπαιδευτικούς που θα συμμετέχουν θα  δοθεί βεβαίωση παρακολούθησης . 

Με τις θερμές ευχαριστίες μου εκ των προτέρων για την συνεργασία σας .

